
Klasa: 021-05/16-01/ 1 

Ur. broj: 2175/01-01-16-1

Sinj, 15. siječnja 2016. godine

               GRADSKI VIJEĆNICI, KLUBOVI VIJEĆNIKA, RADNA TIJELA GRADSKOG VIJEĆA,              

               OBNAŠATELJICA DUŽNOSTI GRADONAČELNIKA, PREDSTAVNICI 

               NACIONALNIH MANJINA, TRG. DRUŠTVA, USTANOVE, UDRUGE, DRUGE 

               PRAVNE OSOBE, GRAĐANI

· svima

Predmet: Program rada Gradskog vijeća Grada Sinja za 2016. godinu 

                 - dostava prijedloga za Program, traži se -  


U tijeku je izrada Prijedloga Programa rada Gradskog vijeća Grada Sinja za 2016. godinu s ciljem planiranja i usmjeravanja rada Gradskog vijeća, a u svrhu obavljanja poslova iz djelokruga rada lokalne samouprave na području Grada Sinja. 

            Osnovu za izradu Programa čine poslovi i zadaci koji su Ustavom, zakonom i Statutom Grada Sinja stavljeni u nadležnost Gradskom vijeću.  

             Poslovnikom Gradskog vijeća Grada Sinja („Službeni glasnik Grada Sinja“ br. 02/10 i 02/13) propisano je da pravo predlagati donošenje odluka i drugih akata ima svaki vijećnik, klub vijećnika, radno tijelo Gradskog vijeća, Gradonačelnik Grada Sinja kao i predstavnici nacionalnih manjina ukoliko se radi o prijedlogu odluke kojom se uređuju pitanja značajna za nacionalne manjine, a da inicijativu za donošenje ili izmjenu odluka i drugih općih akata mogu dati građani, njihove udruge, ustanove, trgovačka društva i druge pravne osobe, te upravni odjeli Grada Sinja.  

             Moli se, stoga, da prijedloge odluka i drugih akata čije uvrštavanje se predlaže u Prijedlog Programa rada Gradskog vijeća Grada Sinja za 2016. godinu, te pitanja o kojima će se raspravljati i odlučivati na sjednicama Gradskog vijeća, dostavite u pisanom obliku u Ured Grada Grada Sinja koji je nositelj izrade Programa, najkasnije do 01. veljače 2016. godine kako bi Gradsko vijeće Grada Sinja moglo donijeti svoj Program rada za 2016. godinu.   

                                                                                                      Predsjednica Gradskog vijeća:

                                                                                         Ivana Šabić, prof., v.r.

